મૂળે તો આ પ્રવાસ માત્ર ત્રણ દિવસનો હતોઃ શનિવાર સવારથી સોમવારની રાત. પરંતું ક્વિનની ડાયમંડ જ્યુબિલીના ઉપક્રમે એક દિવસની વધારાની રજા મંગળવારે પણ હતી. બધાને ખૂબ જ મજા પડી રહી હતી. માટે બધાએ ભેગા થઈને ટૂર ઓપરેટર પિયુષભાઈ ગોહિલ (Dilse Tours, 07969161225) ને વિનંતી કરીને એક દિવસ અને એક સ્થળ ઉમેરાવડાવ્યું. તેમણે ઉત્સાહપૂર્વક એ જવાબદારી ઉપાડી લઈને વધારાના એક દિવસ માટે કોચ, હોટલ અને જમવાની વ્યવસ્થા કરી આપી. (તેઓ પણ તેમના પુત્ર અને પત્નિને સાથે લાવ્યા હતાં.)